หนูมีลูกชายวัย5ขวบ หลังจากหายจากอาการท้องเสีย ก่อนท้องเสียก็หายใจเข้าบ่อยมากค่ะ หลังจากหายจากท้องเสียก็หายใจเข้าถี่มากค่ะ วันล่ะไม่ต่ำกว่า5รอบค่ะ อาการแบบนี้จะเป็นอะไรมากไม่ค่ะ
สวัสดีค่ะ อาการหายใจเข้าบ่อยๆและถี่ อาจเกิดจากการหายใจที่เร็วขึ้น สาเหตุเช่น-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดหรือหลอดลมอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-เกิดจากการมีไข้สูง หรือการติดเชื้อในกระแสเลือด-ภาวะปอดแตก หรือภาวะโพรงเยื่อหุ้มปอดมีอากาศ-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลโดยอาจไม่เกี่ยวกับภาวะท้องเสียโดยตรง หากไม่ได้ท้องเสียมากจนมีไข้สูงร่วมกับมีการติดเชื้อในกระแสเลือดสังเกตอาการค่ะว่าถ้ายังหายใจเข้าถี่มากๆ เหนื่อย แน่นอก ไอ มีไข้ร่วมด้วย ควรรีบพาไปพบแพทย์การดูแลตัวเองเบื้องต้น งดการออกแรงหนัก อยู่ในที่ที่อากาศถ่ายเทสะดวก หากมีอาการให้รีบนั่งพัก